Nafarrako Parlamentuko Eledunen Batzarrak, 2020ko azaroaren 25an egindako bilkuran, honako adierazpen hau onetsi zuen:

“Nafarroako Parlamentuak:

1. Bat egiten du Hiesaren aurkako Nazioarteko Egunaren oroitzarekin, ekitaldi bat eginez Legebiltzarraren atalondoan abenduaren 1ean, astelehenarekin, 12:00etan. Ekitaldia Hiesaren aurkako Nafarroako Batzorde Hiritarrarekin eta SARE elkartearekin batera antolatua da.

2. Konpromisoa hartzen du arlo horretan diharduten GKEak aintzatetsi eta babesteko eta haiei behar adina diruz laguntzeko.

3. Aldezten du giza eta gauza baliabideak esleitzea, Sexu- eta ugalketa- osasunari buruzko Dekretuan jasotako sexu-hezkuntzako ekintzak egiteko.

4. GIBari buruzko prestakuntza berariazkoa sustatuko du irakaskuntzako eta esparru soziosanitarioko profesionalentzat; bereziki, Oinarrizko Osasun Laguntzakoentzat.

5. Berresten du erretiratu beharrekoa dela GIBak “gaixotasun infekzioso-kutsakor” gisa duen katalogazioa.

6. Premiatzen du berreskura dadin herritarrentzat erreferente den GIB-hiesaren kontrolerako programa.

7. Konpromisoa hartzen du GIBarekin bizi diren pertsonekiko diskriminazioa desagerrarazteko neurriak bultzatzen jarraitzeko.

8. Erabaki du bere egoitzako fatxada abenduaren 1ean gorriz argiztatzea” (10-20/DEC-00108).

Iruñean, 2020ko azaroaren 25an

Lehendakaria: Unai Hualde Iglesias